
	Õigusakti eelnõu muudatusettepanekud

	Kahes veerus esitatud Euroopa Parlamendi muudatusettepanekud

Välja jäetav tekst on märgistatud vasakpoolses veerus paksus kaldkirjas. Teksti asendamine on märgistatud mõlemas veerus paksus kaldkirjas. Uus tekst on märgistatud parempoolses veerus paksus kaldkirjas.

Iga muudatusettepaneku päise esimene ja teine rida osutavad läbivaadatava õigusakti eelnõu asjaomasele tekstiosale. Kui muudatusettepanek puudutab kehtivat õigusakti, mida õigusakti eelnõus soovitakse muuta, märgitakse päises lisaks kolmandale reale viide kehtivale õigusaktile ja neljandale reale viide muudetavale sättele.

Konsolideeritud tekstina esitatud Euroopa Parlamendi muudatusettepanekud

Uued tekstiosad on märgistatud paksus kaldkirjas. Välja jäetud tekstiosad on tähistatud sümboliga ▌ või läbi kriipsutatud. Teksti asendamise puhul on uus tekst märgistatud paksus kaldkirjas ja asendatav tekst kustutatud või läbi kriipsutatud. 
Erandina ei tähistata teenistuste tehtud puhtalt tehnilist laadi muudatusi lõpliku teksti vormistamiseks.






SISUKORD
lk
EUROOPA PARLAMENDI SEADUSANDLIKU RESOLUTSIOONI PROJEKT	5
LÜHISELGITUS	6
LISA: SISENDI DEKLARATSIOON	7

[bookmark: _Toc211930336]

EUROOPA PARLAMENDI SEADUSANDLIKU RESOLUTSIOONI PROJEKT
nõukogu esimese lugemise seisukoha kohta eesmärgiga võtta vastu Euroopa Parlamendi ja nõukogu määrus, mis käsitleb Euroopa rahvastiku- ja eluasemestatistikat ning millega muudetakse määrust (EÜ) nr 862/2007 ja tunnistatakse kehtetuks määrused (EÜ) nr 763/2008 ja (EL) nr 1260/2013
(09858/1/2025 – C10-0230/2025 – 2023/0008(COD))
(Seadusandlik tavamenetlus: teine lugemine)
Euroopa Parlament,
–	võttes arvesse nõukogu esimese lugemise seisukohta (09858/1/2025 – C10‑0230/2025),
–	võttes arvesse Euroopa Majandus- ja Sotsiaalkomitee 27. aprilli 2023. aasta arvamust[footnoteRef:1], [1:  ELT C 228, 29.6.2023, lk 148.] 

–	pärast konsulteerimist Regioonide Komiteega,
–	võttes arvesse oma esimese lugemise seisukohta[footnoteRef:2] Euroopa Parlamendile ja nõukogule esitatud komisjoni ettepaneku (COM(2023)0031) suhtes, [2:  ELT C, C/2025/3787, 17.9.2025, ELI: http://data.europa.eu/eli/C/2025/3787/oj.] 

–	võttes arvesse Euroopa Liidu toimimise lepingu artikli 294 lõiget 7,
–	võttes arvesse vastutava komisjoni poolt kodukorra artikli 75 lõike 4 kohaselt heaks kiidetud esialgset kokkulepet,
–	võttes arvesse kodukorra artiklit 68,
–	võttes arvesse tööhõive- ja sotsiaalkomisjoni soovitust teisele lugemisele (A10‑0000/2025),
1.	kiidab nõukogu esimese lugemise seisukoha heaks;
2.	märgib, et seadusandlik akt võetakse vastu kooskõlas nõukogu seisukohaga;
3.	teeb presidendile ülesandeks kirjutada koos nõukogu eesistujaga seadusandlikule aktile alla vastavalt Euroopa Liidu toimimise lepingu artikli 297 lõikele 1;
4.	teeb peasekretärile ülesandeks pärast kõikide menetluste nõuetekohase läbiviimise kontrollimist seadusandlikule aktile alla kirjutada ja korraldada kokkuleppel nõukogu peasekretäriga selle avaldamine Euroopa Liidu Teatajas;
5.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

[bookmark: _Toc211930337]LÜHISELGITUS
Nõukogu esimese lugemise seisukoht kajastab kokkulepet, mille parlament ja nõukogu saavutasid institutsioonidevahelistel läbirääkimistel teise lugemise varases etapis ning mis on läbinud õiguskeelelise kontrolli. 
Kuna tööhõive- ja sotsiaalkomisjon (EMPL) kinnitas juba oma 5. juuni 2025. aasta hääletusel nende institutsioonidevaheliste läbirääkimiste tulemused, teen raportöörina EMPL-komisjonile ettepaneku soovitada täiskogul nõukogu esimese lugemise seisukoha muutmata kujul kinnitada.

<FootprintIntro>Vastavalt kodukorra I lisa artiklile 8 kinnitab raportöör, et kasutas raporti projekti koostamisel oma raportis toimikuga seotud küsimuste kohta sisendmaterjali, mida ta sai järgmistelt huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:3] kohaldamisalasse, või järgmistelt kolmandate riikide ametiasutuste, sealhulgas nende diplomaatiliste esinduste ja saatkondade esindajatelt:</FootprintIntro> [3:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 

	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	Sloveenia Vabariigi statistikaamet

	Madalmaade statistikaamet (CBS)

	Taani statistikaamet

	Eurostat


Eespool esitatud loetelu koostamise eest vastutab ainuisikuliselt raportöör.
Kui füüsilised isikud on märgitud loetelus nimeliselt, ametikoha järgi või mõlema järgi, kinnitab raportöör, et on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.

